Google Analytics 4 คือเทคโนโลยีล่าสุดของ Google Analytics ที่ถูกออกแบบมาเพื่อเก็บข้อมูลเชิงลึกของพฤติกรรมผู้ใช้ (ผู้บริโภคบนแพลตฟอร์มหรือเว็บไซต์) เพื่อให้เราเข้าใจพฤติกรรมของผู้ใช้งานได้มากขึ้น ถึงแม้ว่า ณ​ ปัจจุบัน Universal Analytics (UA) ในเวอร์ชั่นก่อนหน้านี้ของ Google Analytics ยังคงถูกใช้งานกันอยู่ทั่วไป แต่ทาง Google ก็ได้มีการประกาศอย่างเป็นทางการแล้วว่า จะมีการเปลี่ยนจาก Universal Analytics มาสู่ระบบ Google Analytics 4 ในเดือนกรกฎาคม 2023 นี้ จุดแตกต่างหลักที่ทำให้เราควรเปลี่ยนระบบให้เข้าสู่ Google Analytics 4 (GA4) คือ กระบวนการการเก็บข้อมูล (Data Collection) และการวิเคราะห์ข้อมูล (Data Analysis) เนื่องจาก Google Analytics 4 มีการใช้สัมมการของ Machine Learning เพื่อมาวิเคราะห์ข้อมูลที่หลั่งไหลมาจากหลายช่องทาง ในขณะที่ Universal Analytics (UA) ใช้วิธีการเก็บและวิเคราะห์ข้อมูลจากเพียงทางเดียว Google Analytics 4 มีระบบการออกแบบรายงานหรือ Report ให้ธุรกิจสามารถสร้างสรรค์รายงานของข้อมูล (Data Report) ได้ตามเป้าหมายของธุรกิจได้มากกว่า Universal Analytics (UA) อีกด้วย ทำให้เราติดตามพฤติกรรมของผู้ใช้งานแพลตฟอร์มในโลกออนไลน์ได้อย่างละเอียดมากขึ้น ต่อยอดให้เกิดการวางแผนกลยุทธ์และตัดสินใจได้ถูกทิศทางมากขึ้น